Rikunarita-ORG/Wikinium huggingface dataset:
# Dzi (karalystė)

|  |
| --- |
| **Ji (薊) Dzi** |
| Džou dinastijos karalystė |
|

|  |  |  |
| --- | --- | --- |
|  | **1045 m. pr. m. e. – VII amžius pr. m. e.** |  → |

 |
| Location of  |
| **Sostinė** | Dzičengas |
| **Valdymo forma** | monarchija |
|  |
| **Era** | Senovė |
|  - Įkūrimas | 1045 m. pr. m. e. m. |
|  - Nukariauja Jan | VII amžius pr. m. e. m. |
|  |

**Dzi** (kin. 薊, pinyin: *Jì*) – istorinė valstybėlė (miestas-valstybė), egzistavusi XI–VII a. pr. m. e. Istorinės Kinijos šiaurės rytuose (istorinėje Jou provincijoje). Buvo dabartinio Pekino teritorijoje. Jos sostinė buvo Dzičengo miestas.

Seniausias valstybės paminėjimas yra Ritualų knygoje, kurioje pasakojama jos Dzi valstybė buvo įkurta 11-aisiais Džou dinastijos karaliaus Uvango metais (1045 m. pr. m. e.), kuomet jis nugalėjo priešišką Šangų dinastiją ir skirstė žemės valdas skirtingoms giminėms. Ten minimos ir Dzi bei Jan valstybės. Tas pats įvykis pakartojamas ir Istoriko užrašuose.

Valstybės sostinė buvo to paties pavadinimo miestas Dzičengas (t. y. „Įtvirtintas Dzi miestas“), kurio vieta buvo dab. Pekino miesto centrinėje dalyje (Sičengo rajono pietinė dalis).

Dzi pietvakarinė kaimynė buvo kita valstybė – Jan, su sostine Liulihe. Ši valstybė pamažu stiprėjo ir tapo Dzi konkurente. VII a. pr. m. e. Jan nukariavo Dzi ir prisijungė ją. Po kiek laiko Jan sostinė buvo iškelta į Dzičengą.
# Žiema

Žiemą užšalusi Ventos upė, Mažeikių rajonas
Šerkšnas žiemą, Kėdainių rajonas
**Žiema** – vienas iš keturių metų laikų vidutinio klimato zonose. Ji pasižymi žemesne oro temperatūra ir trumpesnėmis dienomis nei kiti metų laikai. Toliau nuo pusiaujo žiemą dažnai iškrenta sniegas. Prieš žiemą būna ruduo, po jos eina pavasaris.

Žiemos pradžia ir pabaiga laikoma priklausomai nuo kriterijų:

* kalendorinė (arba meteorologinė) žiema Šiaurės pusrutulyje yra gruodžio, sausio ir vasario mėnesiai, o Pietų pusrutulyje – birželis, liepa ir rugpjūtis;
* astronominiu požiūriu žiema prasideda per saulėgrįžą – Šiaurės pusrutulyje gruodžio 21 d., Pietų pusrutulyje birželio 21–22 d.;
* klimatiniu požiūriu žiema prasideda, kai paros vidutinė temperatūra nukrinta žemiau 0,0 °C, o žemės paviršius įšąla.

Kai kuriose Europos ir Azijos rytų kultūrose, žiemos pradžia laikomas lapkričio mėnuo.

## Lietuvoje

Kalendorinės žiemos mėnesiais, nuo gruodžio iki vasario aukščiausia temperatūra buvo 1990 m. vasario 21 d. Kybartuose +16,5 °C, žemiausia – 1956 m. vasario 1 d. Utenoje -42,9 °C.

| Mėnuo | Žemiausia temperatūra | Aukščiausia temperatūra | Ekstremalūs įvykiai |
| --- | --- | --- | --- |
| Gruodis | -34,0 °C (1969-12-31, Varėna) | +13,4 °C (1953-12-05, Šiauliai) | 1999 m. – uraganas „Anatolijus“, vėjas 40 m/s. |
| Sausis | -40,5 °C (1940-01-25, Varėna) | +14,9 °C (2023-01-01, Druskininkai) | 1982 m. – 30 val. pūga Ukmergėje; 2009 m. – 38 mm snygis Kaune. |
| Vasaris | -42,9 °C (1956-02-01, Utena) | +16,5 °C (1990-02-21, Kybartai) | 1969 m. – ilgiausia pūga (78 val., Panevėžys). |

1980 m. vasario 25 d. Biržuose didžiausias sudėtinio apšalo ir šlapio sniego apdrabos skersmuo siekė 68 milimetrus. 1982 m. sausio 6–7 d. pūga sukėlė šalies masto nelaimę – apėmė daugiau kaip trečdalį Lietuvos teritorijos. Pastaraisiais metais žiemos Lietuvoje šiltėja.

## Galerija

* Apsnigti medžiai
* Priemiestis žiemą
*
*

## Žiema mene

* „Žiema“, Giuseppe Arcimboldo, 1563 m.
* „Medžiotojai ant sniego“, Piteris Breigelis Vyresnysis, 1565 m.
* Skulptūra „Žiema“, Jean-Antoine Houdon, 1787 m.
* „Žiemos peizažas su bažnyčia“, Kasparas Davidas Fridrichas, 1811 m.
* „Šarka“, Klodas Monė, 1868–1869 m.
* „Traukinys ant sniego“, Klodas Monė, 1875 m.
* Paveikslas iš ciklo „Žiema“, Mikalojus Konstantinas Čiurlionis, 1907 m.

## Šaltiniai
# Fortune Global 500

**Fortune Global 500** – didžiausios bendrovės pagal pajamas. Žurnalas *Fortune* kasmet viešina *Fortune 500* ir *Fortune 1000* sąrašus (didžiausios JAV bendrovės) bei *Fortune Global 500* – tarptautinių bendrovių sąrašą.

## Sąrašas

10 stambiausių *Fortune Global 500* bendrovių 2010 m.

| Vieta | Bendrovė | Šalis | Sritis |
| --- | --- | --- | --- |
| 1 | Wal-Mart Stores |  Jungtinės Amerikos Valstijos | Mažmeninė prekyba |
| 2 | Royal Dutch Shell |  Nyderlandai | Nafta |
| 3 | Exxon Mobil |  Jungtinės Amerikos Valstijos | Nafta |
| 4 | BP |  Jungtinė Karalystė | Nafta |
| 5 | Toyota Motor |  Japonija | Automobiliai |
| 6 | Japan Post Holdings |  Japonija | Išskaidyta |
| 7 | Sinopec |  Kinija | Nafta |
| 8 | State Grid |  Kinija | Elektra |
| 9 | AXA |  Prancūzija | Draudimas |
| 10 | China National Petroleum |  Kinija | Nafta |

## Taip pat skaitykite

* Forbes Global 2000

## Nuorodos

* Visas sąrašas Archyvuota kopija 2019-10-05 iš Wayback Machine projekto.
# Kangvono provincija (Pietų Korėja)

| Kangvono provincija 강원도 |
| --- |
|  |
|  |
| **Valstybė** |  Pietų Korėja |
| **Administracinis centras** | Čunčonas |
| **Apskričių skaičius** | 11 + 7 miestai |
|  |
| **Gyventojų** (2020) | 1 521 763 |
| **Plotas** | 16 866 km² |
| **Tankumas** (2020) | 90 žm./km² |
|  |
| **Tinklalapis** | gwd.go.kr |
|  **Vikiteka** | Kangvono provincijaVikiteka |

**Kangvono provincija, Kangvondo, Gangvondo** (hangul 강원도, hanja 江原道 = *Kangwŏn-do*) – provincija Pietų Korėjos šiaurės rytuose. Vakaruose ribojasi su Kiongido, pietuose – su Čunčon Pukto ir Kionsan Pukto provincijomis, šiaurėje – su Šiaurės Korėja. Rytuose remiasi į Japonijos jūrą. Provincijos sostinė – Čunčonas.

## Administracinis skirstymas

Kangvono provincija padalinta į 7 miestus (*si*, 시) ir 11 apskričių (*gun*, 군).

### Miestai

|  |  |  |
| --- | --- | --- |
| * Čunčonas (춘천시)
* Tonhė (동해시)
* Kanynas (강릉시)
 | * Samčiokas (삼척시)
* Sokčo (속초시)
 | * Tėbėkas (태백시)
* Vondžu (원주시)
 |

### Apskritys

|  |  |  |
| --- | --- | --- |
| * Čiorvono apskritis (철원군)
* Kosono apskritis (고성군)
* Honsiongo apskritis (횡성군)
* Hončiono apskritis (홍천군)
 | * Hvačiono apskritis (화천군)
* Indžė apskritis (인제군)
* Džionsiono apskritis (정선군)
* Pjončano apskritis (평창군)
 | * Jangu apskritis (양구군)
* Janjano apskritis (양양군)
* Jonvolo apskritis (영월군)
 |

## Šaltiniai

|  |  |
| --- | --- |
| **Pietų Korėjos administracinis suskirstymas** |  |
|

|  |  |
| --- | --- |
| **Provincijos**: | Kiongi | Kangvonas | Šiaurės Čungčongas | Pietų Čungčongas | Šiaurės Džola | Pietų Džola | Šiaurės Kiongsangas | Pietų Kiongsangas |
| **Metropoliniai miestai**: | Pusanas | Tegu | Inčonas | Kvangdžu | Tedžonas | Ulsanas |
| **Išskirtasis miestas**: | Seulas |
| **Specialus savivaldos miestas**: | Sedžongas |
| **Išskirtoji provincija**: | Čedžu |

 |
# JAV valstybės sekretorius

|  |
| --- |
| JAV valstybės sekretorius *United States Secretary of State* |
|
JAV valstybės sekretorius Marco Rubio |
| Įkurta | 1789 m. liepos 27 d. (1789-07-27) |
| Tipas | Valstybės sekretorius |
| Departamentas | JAV valstybės departamentas |
| Rezidencija | Vašingtonas, JAV |
| Pirmas ėjęs pareigas | Tomas Džefersonas |
| Oficiali svetainė | www.state.gov |

JAV valstybės sekretoriaus vėliava
**JAV Valstybės sekretorius** (angl. *United States Secretary of State*) – JAV Valstybės departamento (Užsienio reikalų ministerijos atitikmuo) vadovas.

Departamentas įkurtas 1789 m. JAV Valstybės sekretorius atitinka daugelio šalių Užsienio reikalų ministro pareigas. JAV Valstybės sekretorius – ketvirtas pagal svarbą ir eilę pavaduoti prezidentą, pareigūnas.

Valstybės sekretorių skiria JAV prezidentas, o po klausymo Senato Užsienio reikalų komitete jį patvirtina JAV Senatas. Valstybės sekretorius kartu su JAV iždo sekretoriumi, JAV gynybos sekretoriumi ir JAV generaliniu prokuroru paprastai laikomi keturiais svarbiausiais ministrų kabineto nariais dėl jų atitinkamų departamentų svarbos.

Šiuo metu JAV Valstybės sekretoriaus pareigas eina Marco Rubio. Jis yra 72-asis istorijoje JAV Valstybės sekretorius.

## Taip pat skaitykite

* Jungtinių Valstijų valstybės sekretorių sąrašas

## Šaltiniai

## Nuorodos

JAV valstybės depatramento tinklapis
# Šanchajaus vertybinių popierių birža

Šanchajaus vertybinių popierių birža
**Šanchajaus vertybinių popierių birža** (kin. 上海证券交易所, angl. *Shanghai Stock Exchange*, **SSE**) – vertybinių popierių birža, įsikūrusi Šanchajuje, Kinijoje. Įsteigta 1990 m. lapkričio 26 d. Šanchajaus vertybinių popierių birža yra ketvirta pasaulyje pagal prekybos apimtis. Biržoje listinguojamų bendrovių rinkos kapitalizacija siekė 5,5 trln. JAV dol. (2018 m.). Prekybos sąrašuose skelbiami daugiau kaip 1041 bendrovės vertybiniai popieriai (2015 m.).

Svarbiausias Šanchajaus vertybinių popierių biržos indeksas, kuris parodo, kaip kinta vertybinių popierių kursai biržoje, yra Shanghai Composite indeksas.

## Šaltiniai

## Nuorodos

* Šanchajaus biržos oficiali svetainė
# Yahoo!

**Yahoo! Inc.** – JAV interneto paslaugų bendrovė. Šią bendrovę įkūrė Jerry Yang ir David Filo 1994 m. sausį.

Tai viena iš lankomiausių interneto svetainių pasaulyje, ypač populiari JAV.

2005 m. kovą „Yahoo!“ kompanija įsigijo „Flickr“ socialinį tinklą.

2013 m. gegužės 30 d. „Yahoo!“ paskelbė ketinanti įsigyti „Tumblr“ už maždaug 1,1 mlrd. JAV dolerių. Sandoris užbaigtas 2013 m. birželio 20 d.

## Išnašos

## Nuorodos

* Yahoo! svetainė
# Agricultural Bank of China

**Agricultural Bank of China** (*AgBank*) – bene didžiausias Kinijos vyriausybės valdomas komercinis bankas,[reikalingas šaltinis] įsteigtas 1951 m.

2010 m. „AgBank“ pritraukė 22,1 mlrd. JAV dol. kapitalo, išplatindamas pirminę viešąją akcijų emisiją Šanchajaus ir Honkongo vertybinių popierių biržoje. 2010 m. „AgBank“ turėjo 1,3 trln. JAV dol. turto.
# Molekulinė masė

**Molekulinė masė**, **molekulinis svoris** – santykinis dydis, rodantis, kiek kartų cheminės medžiagos molekulės masė didesnė už standartinį atominės masės vienetą (amv). Atominis masės vienetas paskaičiuojamas taip, kad anglies-12 izotopo atominė masė būtų lygi 12.
**Molekulinę masę** galima apskaičiuoti sudėjus visų molekulės atomų atomines mases.

*Pavyzdžiui*:

M WIKINIUM\_MATH\_PH\_0 (CO WIKINIUM\_MATH\_PH\_2 )= A WIKINIUM\_MATH\_PH\_4 (C) + 2 • A WIKINIUM\_MATH\_PH\_6 (O) = 12 + 2 • 16= 44
molekulinė masė matuojama gramais per molį (g/mol). Taip pat daltonais; kilodaltonais (Da;kDa) ir kitais matavimo vienetais.
# Didinamasis stiklas

Didinamieji stiklai
**Didinamasis stiklas** arba lęšis – skaidrus kūnas su dviem kreivaisiais šviesos spindulius laužiančiais paviršiais. Iškilojo lęšio paviršius yra gaubtas į išorę. Šio tipo lęšis veikia kaip glaudžiamasis lęšis, nes surenka per jį perėjusius šviesos spindulius.

Didinamasis stiklas sukuria padidintą virtualų atvaizdą už lęšio. Atstumas tarp lęšio ir objekto turi būti trumpesnis už židinio nuotolį. Kitu atveju sukuriamas sumažintas ir apverstas atvaizdas. Tai gali būti panaudota vaizdų projektavimui ant paviršiaus.
# Nerūdijantis plienas

Iš nerūdijančio plieno pagamintos virtuvinės kriauklės ir čiaupai.
**Nerūdijantis plienas** arba **nerūdijantysis plienas** – geležies lydinys, kurio sudėtyje yra bent 10,5 % chromo, suteikiančio tokio tipo plienui atsparumą korozijai. Chromo priemaišos sudaro plėvelę, galinčią apsaugoti medžiagą ir savaime užsigrūdinti esant deguoniui. Taip pat gali būti suliejamas su kitais elementais, pvz., molibdenu, anglimi, nikeliu ir azotu, kad įgautų įvairių savybių, priklausomai nuo konkrečios paskirties.

Lydinio savybės, tokios kaip blizgesys ir atsparumas korozijai, naudingos įvairiose srityse. Nerūdijantis plienas gali būti valcuojamas į lakštus, plokštes, strypus, vielą ir vamzdžius. Juos galima naudoti virtuvės indams, stalo įrankiams, chirurginiams instrumentams, buitinei technikai, transporto priemonėms, daugiaaukščių statybinėms medžiagoms, pramoninei įrangai (pvz., popieriaus fabrikuose, chemijos gamyklose, vandens valymo įrenginiuose), talpykloms ir cisternoms cheminėms medžiagoms ir maisto produktams laikyti. Kai kurios atmainos taip pat tinka kalybai ir liejimui.

Nerūdijančiojo plieno biologinis valomumas yra geresnis nei aliuminio ir vario ir panašus į stiklo. Dėl jo švarumo, tvirtumo ir atsparumo korozijai nerūdijantis plienas pradėtas naudoti farmacijos ir maisto perdirbimo įmonėse.

## Šaltiniai
# Suodžiai (pigmentas)

**Suodžiai** – pigmentas, suteikiantis juodą spalvą dažams ar tušui. Būna sudaryti iš mikroskopinių anglies dalelių. Kokybiški, dažams tinkami suodžiai dažniausiai gaminami, deginant acetileną mažame kiekyje oro. Kai kada gaunami, kaip chemijos pramonės ar šiluminių elektrinių atlieka. Itin kokybiški, dailėje naudojami suodžiai gaminami, deginant kaulus (Kaulų suodžiai). Specialios (dispersinės) grynų suodžių rūšys naudojamos kopijavimo aparatuose, lazeriniuose spausdintuvuose.
# Kapitalizmas

**Kapitalizmas** – ekonominė socialinė sistema, grindžiama privačia kapitalo nuosavybe bei samdomuoju darbu. Kapitalistinėje ekonomikoje rinka yra pagrindinis ekonominės veiklos organizavimo būdas, prekės ir paslaugos sukuriamos atsižvelgiant tik į paklausą bei pasiūlą, o pajamos pasiskirsto per veiklą rinkoje.

Kapitalizmas ekonomikoje pradėtas institucionalizuoti Anglijoje tarp XVI ir XIX a., nors kai kurie kapitalistinio ūkio organizavimo principai egzistavo dar senovėje, o pirmieji merkantilinio kapitalizmo bruožai pasireiškė vėlyvaisiais viduramžiais. Kapitalizmas palaipsniui plito po Europą baigiantis feodalizmo epochai, o XIX–XX a. suteikė pagrindines priemones industrializacijai didžiojoje pasaulio dalyje.

Kapitalizmui atsirasti turėjo įtakos XVI a. reformacijos įdiegta etika, tradicinę panieką gobšumui pakeitusi religijos sankcionuotu sunkaus darbo ir taupumo garbinimu. Pajamų nelygybė pateisinta uolumu, skurdas sietas su tingumu, aplaidumu. Turtai nebelaikyti nuodėme, nes jie galėjo pasitarnauti bendram visuomenės labui. Žanas Kalvinas teigė jog, turtas skirtas ne savavališkam, bet bendram naudojimuisi. 1905 m. Marksas Vėberis knygoje *Protestantizmo etika ir kapitalizmo dvasia* įrodinėjo, jog rinkos ekonomika, verslumo dvasia ir kapitalizmas gimė paskatinti reformacijos ir protestantiškojo mąstymo. Anot jo, reformacija sugrąžino žmogų iš kolektyvinio tikėjimo į individualų. Jis teigė, kad žmogus asmeniškai tapo atsakingas už savo gyvenimą, tiek už savo vidines vertybes, tiek už savo darbą bei pareigų vykdymą.

1776 m. išleistoje knygoje *Tautų turto prigimties ir priežasčių tyrinėjimas* Adamas Smitas pagrindė naujos teorinės krypties – klasikinės politinės ekonomijos – atsiradimą. A. Smito darbai padėjo sukurti modernią akademinę ekonomikos discipliną bei padėjo pagrindą kapitalizmo ir laisvosios rinkos teorijoms. Savo knygoje A. Smitas pabrėžė darbo pasidalijimo ir specializacijos pranašumus ir apibūdino rinkos mechanizmo funkcionavimą. Jis teigė, kad jeigu gamintojai galės laisvai siekti pelno, gamindami prekes ir teikdami paslaugas, tuomet „nematomosios rankos“ jėgos garantuos sąlygas gaminti reikalingas prekes ir paslaugas. Jeigu rinkų nereguliuos valstybė, tuomet šioje „leiskite veikti“ aplinkoje laisva konkurencija nukreips gamybą tais keliais, kurie pakels visuomenės gerovę.

## Išnašos
# Wen Jiabao

| Ven Dziabao (kin. 溫家寶, pinyin: *Wen Jiabao*) |
| --- |
| 6-asis Kinijos ministras pirmininkas |
|  |
| Gimė | 1942 m. rugsėjo 15 d. Tiandzinas, Kinija |
| Tautybė | hanis |
| Sutuoktinis (-ė) | Zhang Peili |
| Vaikai | Yunsong, Ruchun |
| Kinijos ministras pirmininkas |
| Kelintas | 6 |
| Ėjo pareigas | 2003 m. kovo 16 d. – 2013 m. kovo 15 d. |
| Ankstesnis | Zhu Rongji |
| Vėlesnis | Li Keqiang |
|  |
| Partija | Kinijos komunistų partija |
|  |
| Alma mater | Kinijos geologijos universitetas |
|  |
|  **Vikiteka** | Wen Jiabao |

**Ven Dziabao** (kin. 溫家寶, supaprastintai – 温家宝; g. 1942 m. rugsėjo 15 d. Tiandzine) – Kinijos politikas, buvęs šalies ministras pirmininkas (2003–2013) ir Komunistų partijos politbiuro narys (2002–2012), viena iš pagrindinių asmenybių tarp ketvirtosios kartos Kinijos lyderių.

Gimė 1942 m. Tiandzino mieste, mokytojų šeimoje. 1960–1968 m. studijavo geologiją Kinijos geologijos universitete. Baigęs studijas gavo siuntimą dirbti geologu į Gansu provinciją Kinijos šiaurės vakaruose. Būdamas Gansu susipažino su ten taip pat dirbusiu būsimu šalies prezidentu Hu Dzintao. Gavęs tuometinio provincijos sekretoriaus Song Ping rekomandaciją, 1982 m. išvyko į Pekiną, dirbo Išteklių ir geologijos ministerijos tyrimų departamente tyrinėtoju, vėliau – viceministru. 1985 m. buvo išrinktas Komunistų partijos Centrinio komiteto biuro vicedirektoriumi, o sekančiais metais – direktoriumi. 1993–2002 m. dirbo partijos sekretoriato sekretoriumi, buvo atsakingas už ekonominės politikos formavimą. 2002 m. pabaigoje išrinktas Kinijos ministru pirmininku, šias pareigas pradėjo eiti 2003 m.

Wen politika pasižymi socialinės ir sveikatos apsaugos, švietimo stiprinimu, pastangomis skatinti vystymąsi skurdesniuose regionuose, kaimo vietovėse, dėmesiu aplinkos apsaugai. Dėl šių priežasčių jis pramintas „liaudies premjeru“. Manoma, kad Wen valdymo metu priimti sprendimai padėjo Kinijos ekonomikai išlaikyti spartų augimą. Tuo pačiu jis kritikuojamas dėl nesugebėjimo suvaldyti aukštą infliaciją, daugelyje sričių susilpninti glaudų politikų ir verslo įmonių ryšį, sumažinti valstybės kišimąsi į rinką, nepakankamo dėmesio politinės reformos vykdymui.

## Šaltiniai
# Marriott International

Marriott International|  |
| Forma | Visuomeninė organizacija |
| Pramonė | Turizmas, apgyvendinimas |
| Įkurta | Vašingtonas, JAV (1993 m.) |
| Centrinė būstinė | Merilandas, JAV |
| Svarbiausi darbuotojai | Bill Marriott (direktorius) Arne Sorenson (prezidentas) |
| Įplaukos | 13,8 milijardų EUR (2015 m.) |
| Pajamos | 626 milijonų EUR (2013 m.) |
| Darbuotojų | 199 929 (2013 m.) |
| Tinklalapis | marriott.com |

„**Marriott International**“ – vienas iš didžiausių pasaulinių viešbučių tinklų. 1993 m. viešbučių tinklą įkūrė JAV verslininkas J. Willard Marriott. 2014 m. birželį viešbutis atidarė savo 4 000 viešbutį Vašingtone. Iš viso šio tinklo viešbučių yra 80 pasaulio šalių, juose dirba apie 200 000 darbuotojų. 2016 m. Fortune Global 500 sąraše įmonė buvo 83-ia didžiausia bendrovė pasaulyje.

Tinklui „Marriott International“ taip pat priklauso viešbučiai „Marriott Hotels & Resorts“, „JW Marriott Hotels & Resorts“, „Renaissance Hotels & Resorts“, „Courtyard by Marriott“, „Residence Inn by Marriott“, „Fairfield Inn by Marriott“, „Marriott Conference Centers“, „TownePlace Suites by Marriott“, „SpringHill Suites by Marriott“, „Marriott Vacation Club Internation“, „Horizons by Marriott Vacation Club“, „The Ritz-Carlton Hotel Company“, „The Ritz-Carlton Club“, „Marriott ExecuStay“, „Marriott Executive Apartments“ „Marriott Grand Residence Club“, „Bvlgaria Hotels & Resorts“. Didžioji dauguma šių viešbučių veikia pagal franšizės verslo modelį.

2015 m. lapkričio 16 d. Marriott atskleidė planus įsigyti kitą viešbučių kompaniją Starwood Hotels and Resorts Worldwide už 12,2 milijardo dolerių. Po šio sandorio 2016 m. pabaigoje ši įmonė bus didžiausia viešbučių kompanija pasaulyje.

## Šaltiniai
# Shenzhen Peng City FC

**Shenzhen Peng City**|  |
| **Pavadinimas** | Shenzhen Peng City Football Club  |
| **Įkurtas** | 2017 m. |
| **Stadionas** | „Bao'an“ stadionas, Šendženas, Kinija |
| **Talpa** | 44 000 |
| **Vadovas** | Tang Xigang |
| **Vyr. treneris** | Christian Lattanzio |
| **Lyga** | Chinese Super League |
| **2025** | 12 vieta |
|

|  |  |
| --- | --- |
|

**Apranga namie** |

**Apranga svečiuose** |

 |

**Shenzhen Peng City Football Club** arba trumpai vadinamas **Shenzhen Peng City** – Kinijos futbolo klubas iš Šendženo.

Namų rungtynes žaidžia „Bao'an“ stadione, talpinančiame 44 tūkst. žiūrovų.

## Istorija

2017 m. sausio mėn. įkurtas futbolo klubas. 2017 m. rungtyniavo mėgėjų lygoje. Nuo 2018 m. sezono žaidė China League Two. Nuo 2020 m. sezono rungtyniavo China League One, o 2023 m. tapo lygos nugalėtojais.

Nuo 2024 m. sezono rungtyniavo stipriausiame futbolo divizione – Chinese Super League. Debiutantai iškovojo keturioliktą vietą.

## Pasiekimai

 Chinese Super League
* **Čempionai (0): **Antroji vieta (0): **Trečia vieta (0):China League One **Nugalėtojai (1):** 2023 m.

## Sezonai

Pastarųjų metų sezonai

| Sezonas | Lygmuo | Lyga | Užimta vieta | Nuorodos | Pastabos |
| --- | --- | --- | --- | --- | --- |
|  |  |  |  |
| **2026** | **1.** | **Chinese Super League** | **.** |  |
|  |  |  |  |
| **2025** | **1.** | **Chinese Super League** | **12.** |  |
|  |  |  |  |
| **2024** | **1.** | **Chinese Super League** | **14.** |  |
|  |  |  |  |
| **2023** | **2.** | **Chinese League One** | **1.** |  |  **Pateko į Chinese Super League** |
|  |  |  |  |

## Spalvinė gama

|  |  |
| --- | --- |
| **Shenzhen Peng City** | **Shenzhen Peng City** |

|  |  |
| --- | --- |
| **Shenzhen Peng City** | **Shenzhen Peng City** |

## Apranga

Sportinės aprangos pokyčiai.
* Namuose žaidžia tradicine apranga.

|  |  |  |  |  |  |
| --- | --- | --- | --- | --- | --- |
|

**nežinomi metai** |

**nežinomi metai** |

**2024 metai** |

**2024 metai** |

**nežinomi metai** |

**nežinomi metai** |

## Garsesni žaidėjai

Futbolininkai atstovavę Kinijos nacionalinei rinktinei
* Wai Tsun Dai, atraminis saugas;
* Behram Abduweli, puolėjas;
*
*

Užsieniečiai
* Samuel Armenteros;
* Eden Kartzev, saugas;
* Matt Orr, puolėjas;

## Treneriai

* Christian Lattanzio (2024)

## Išnašos

## Nuorodos

* Oficiali klubo svetainė
* SOCCERWAY
* FLASHSCORE
* Transfermarkt
# Mobilizacija

Čekoslovakijos mobilizacijos paskelbimas Sudetų krizės metu (1938 m.)
**Mobilizacija** – institucijų ir ūkio subjektų veiklos pertvarkymas, taip pat karo prievolininkų šaukimas į privalomąją karo tarnybą, kad būtų pasirengta šalies gynybai ir (ar) vykdyti tarptautinius įsipareigojimus. Mobilizacija skelbiama esant karo pavojui, prasidėjus karui, taip pat prireikus vykdyti tarptautinius įsipareigojimus.

Mobilizacijos metu galima rekvizicija – privačių transporto priemonių (automobilių, laivų ir kt.), taip pat kito turto paėmimas panaudojimui karo reikalams.

## Nuorodos
# Kinai

Kinijos etninis pasiskirstymas
**Kinai** – gana daugiareikšmė sąvoka, galinti reikšti:

* Visi Kinijos arba Taivano (Kinijos Respublikos) gyventojai, nepaisant jų tautybės (priklausymo etninei grupei). Tai - vadinamosios kinų nacijos (中华民族 *Zhōnghuá Mínzú*) atstovai.
* Tik Kinijos Liaudies Respublikos gyventojai.
* Etniniai kinai, vadinami haniai, Kinijos gyventojų dauguma.
* Užsienyje gyvenantys etniniai kinai.

KLR turi 1,3 mlrd. gyventojų ir pirmauja pagal gyventojų skaičių pasaulyje.

Kinija - labai sena civilizacija: rašytiniai Kinijos istorijos šaltiniai siekia 1500 m. pr. m. e. Senovėje kinai yra išradę paraką, kompasą, buvo toli pažengę laivyboje, tačiau dėl uždaros politikos aktyviai netyrinėjo pasaulio.